techiaith/cofnodycynulliad_en-cy huggingface dataset:
English: Yes, absolutely, I'll give that commitment and, certainly, as part of the offshore wind sector deal, we're working with industry and partners to capture the economic benefits from investments in new projects. The Member might be aware that Welsh Government is a member of the offshore energy alliance, which is a north Wales-north-west England group of industry players and stakeholders. That was set up to look at regional benefits. We've also been working with the Crown Estate, who have identified north Wales's waters as one of four priority locations in relation to this. I attended a marine renewable energy conference in Dublin last year, where I spoke with several floating wind developers who are very interested, obviously, in the area off Anglesey, which, as you say, has been identified as a possible location for floating offshore wind demonstration projects of less than 100 MW under the current Crown Estate guidelines. So, absolutely, encouraging developers and organisations to provide an expression of interest to the latest Department for Business, Energy and Industrial Strategy call, following the Prime Minister's announcement of a £160 million upgrade to ports and factories to support the offshore wind industry.
Welsh: Yn sicr, rwy'n rhoi'r ymrwymiad hwnnw, ac yn bendant, fel rhan o gytundeb y sector ynni gwynt ar y môr, rydym yn gweithio gyda'r diwydiant a phartneriaid i sicrhau'r manteision economaidd yn sgil buddsoddiadau mewn prosiectau newydd. Efallai y bydd yr Aelod yn ymwybodol fod Llywodraeth Cymru yn aelod o'r gynghrair ynni ar y môr, sef grŵp o randdeiliaid a chwaraewyr yn y diwydiant yng ngogledd Cymru a gogledd-orllewin Lloegr. Fe'i sefydlwyd i edrych ar fanteision rhanbarthol. Rydym wedi bod yn gweithio hefyd gydag Ystad y Goron, sydd wedi clustnodi dyfroedd gogledd Cymru fel un o bedwar lleoliad blaenoriaethol mewn perthynas â hyn. Mynychais gynhadledd ynni morol adnewyddadwy yn Nulyn y llynedd, lle siaradais â sawl datblygwr ynni gwynt arnofiol a chanddynt gryn ddiddordeb, yn amlwg, yn yr ardal oddi ar Ynys Môn, sydd, fel y dywedwch, wedi'i chlustnodi fel lleoliad posibl ar gyfer prosiectau arddangos ynni gwynt arnofiol o lai na 100 MW o dan ganllawiau cyfredol Ystad y Goron. Felly, yn sicr, annog datblygwyr a sefydliadau i fynegi diddordeb yng ngalwad ddiweddaraf yr Adran Busnes, Ynni a Strategaeth Ddiwydiannol, yn dilyn cyhoeddiad y Prif Weinidog am uwchraddiad gwerth £160 miliwn i borthladdoedd a ffatrïoedd i gefnogi'r diwydiant ynni gwynt ar y môr.
English: And finally, question 9 - Helen Mary Jones.
Welsh: Ac yn olaf, cwestiwn 9 - Helen Mary Jones.
English: Unfortunately, the diesel spillage affected the Burry inlet cockle fishery, which is managed by Natural Resources Wales. Recent samples of shellfish were found to be safe for human consumption and therefore the cockle beds have reopened. A stakeholder group has been established to assess the impact on the local cockle picking industry.
Welsh: Yn anffodus, effeithiodd y diesel a gollwyd ar bysgodfa gocos cilfach Tywyn, a reolir gan Cyfoeth Naturiol Cymru. Canfuwyd bod samplau diweddar o bysgod cregyn yn ddiogel i'w bwyta gan bobl, ac felly mae'r gwelyau cocos wedi'u hailagor. Mae grŵp rhanddeiliaid wedi'i sefydlu i asesu'r effaith ar y diwydiant casglu cocos lleol.
English: Thank you, Minister. I'm very glad to hear that very positive news, but you will be aware that people are concerned that deposits of diesel further up the estuary may work their way down towards the cockle beds. Can you give us assurance today that you will continue to monitor what is happening with regard to the ongoing pollution risk there to ensure that this small but very important local industry, which I know you know is unique - the hand-picked cockles, not dredged in the environmentally damaging way - to ensure that this really important industry remains sustainable into the future?
Welsh: Diolch, Weinidog. Rwy'n falch iawn o glywed y newyddion cadarnhaol hwnnw, ond fe fyddwch yn ymwybodol fod pobl yn poeni y gallai dyddodion diesel ymhellach i fyny'r aber weithio eu ffordd i lawr tuag at y gwelyau cocos. A allwch roi sicrwydd inni heddiw y byddwch yn parhau i fonitro'r hyn sy'n digwydd o ran y risg barhaus o lygredd yno i sicrhau bod y diwydiant lleol bach ond pwysig hwn y gwn eich bod yn gwybod ei fod yn unigryw - y cocos sy'n cael eu casglu â llaw, yn hytrach na'u llusgrwydo yn y ffordd sy'n niweidiol i'r amgylchedd - er mwyn sicrhau bod y diwydiant pwysig hwn yn parhau i fod yn gynaliadwy yn y dyfodol?
English: Yes, absolutely. That monitoring will continue. NRW did close the bed on evidence and advice, but, as I said in my opening answer to you, that's now been reopened. But it is really important that that extensive monitoring and surveillance and modelling continues, and you have my assurance it will.
Welsh: Gallaf, yn sicr. Bydd y gwaith monitro hwnnw'n parhau. Caeodd CNC y gwely yn unol â thystiolaeth a chyngor, ond fel y dywedais yn fy ateb agoriadol ichi, mae'r gwely hwnnw bellach wedi'i ailagor. Ond mae'n bwysig iawn fod y gwaith monitro a goruchwylio a modelu helaeth yn parhau, ac rwy'n eich sicrhau y bydd hynny'n digwydd.
English: Thank you, Vikki. This crisis has highlighted the fundamental importance of a home, and our response has accelerated our work to end homelessness. Over 2,200 people have been brought into temporary accommodation, together with the support they need. We are investing £50 million to transform provision, focused on prevention and rapid rehousing.
Welsh: Diolch, Vikki. Mae'r argyfwng hwn wedi tynnu sylw at bwysigrwydd sylfaenol cartref, ac mae ein hymateb wedi cyflymu ein gwaith i ddod â digartrefedd i ben. Mae dros 2,200 o bobl wedi cael llety dros dro, ynghyd â'r gefnogaeth sydd ei hangen arnynt. Rydym yn buddsoddi £50 miliwn i drawsnewid y ddarpariaeth, gan ganolbwyntio ar atal ac ailgartrefu'n gyflym.
English: Thank you, Minister, and it was good to see the announcement of the additional funding to tackle homelessness that you made in August. I want to flag up one initiative today from Rhondda Cynon Taf, and that's the authority's creation of a social letting agency to manage private rental properties that would be subdivided into single person accommodation for people otherwise at risk of homelessness. I know that the project is funded by Welsh Government, but how more generally do you see social letting schemes fitting into your work to eliminate homelessness in Wales and the vision for the future of housing?
Welsh: Diolch, Weinidog, ac roedd yn dda gweld y cyhoeddiad a wnaethoch ym mis Awst ynglŷn â chyllid ychwanegol i fynd i'r afael â digartrefedd. Hoffwn dynnu sylw at un fenter heddiw gan Rhondda Cynon Taf, sef yr asiantaeth gosod tai cymdeithasol a grëwyd gan yr awdurdod i reoli eiddo rhent preifat a fyddai'n cael eu hisrannu yn llety un person i bobl a fyddai fel arall mewn perygl o fod yn ddigartref. Gwn fod y prosiect yn cael ei ariannu gan Lywodraeth Cymru, ond yn fwy cyffredinol, sut rydych yn gweld cynlluniau gosod tai cymdeithasol yn rhan o'ch gwaith i ddileu digartrefedd yng Nghymru a'r weledigaeth ar gyfer dyfodol tai?
English: Thank you, Vikki. I'm very aware of the project in RCT, which we're very pleased to be able to support alongside other new initiatives of that sort. Working with local authorities, we've agreed to extend the private rented sector leasing scheme pathfinder to a further three local authority areas - Rhondda Cynon Taf, Ceredigion and Newport - to ensure more stock in the private sector to house homeless individuals over a period of five years on a lease basis. As a requirement of this and other schemes, local authorities are also able to provide tenancy support services that will help tenants to address any support needs and should help them to maintain their tenancy. As I've frequently said in the Chamber, we aren't the repository of all good ideas, and many local authorities and partner organisations have helped us with a range of excellent ideas that we've been very pleased to support in order to further our goal of ending homelessness in Wales.
Welsh: Diolch, Vikki. Rwy'n ymwybodol iawn o'r prosiect yn RhCT, ac rydym yn falch iawn o allu ei gefnogi ochr yn ochr â mentrau newydd eraill o'r fath. Gan weithio gydag awdurdodau lleol, rydym wedi cytuno i ymestyn cynllun braenaru lesio yn y sector rhentu preifat i dair ardal awdurdod lleol arall - Rhondda Cynon Taf, Ceredigion a Chasnewydd - i sicrhau mwy o stoc yn y sector preifat i roi cartref i unigolion digartref dros gyfnod o bum mlynedd ar sail les. Fel un o ofynion y cynllun hwn a chynlluniau eraill, mae awdurdodau lleol hefyd yn gallu darparu gwasanaethau cymorth tenantiaeth a fydd yn helpu tenantiaid i fynd i'r afael ag unrhyw anghenion cymorth, ac a ddylai eu helpu i gynnal eu tenantiaeth. Fel rwyf wedi'i ddweud yn aml yn y Siambr, nid oes gennym fonopoli ar syniadau da, ac mae llawer o awdurdodau lleol a sefydliadau partner wedi rhoi cymorth i ni gydag ystod o syniadau rhagorol rydym wedi bod yn falch iawn o'u cefnogi er mwyn hyrwyddo ein nod o ddod â digartrefedd i ben yng Nghymru.
English: Yesterday, the UK Government announced an additional £2 million for faith and community groups to help them get rough-sleepers into accommodation. I'm just wondering, with the money that you've already provided, whether you're looking at doing something similar to that, and do you have any announcements coming forth to make sure that we're completely covered over the winter months, obviously, with the nights getting colder? Thank you.
Welsh: Ddoe, cyhoeddodd Llywodraeth y DU £2 filiwn ychwanegol ar gyfer grwpiau ffydd a chymunedol i'w helpu i roi llety i bobl sy'n cysgu allan. Gyda'r arian rydych wedi'i ddarparu eisoes, tybed a ydych yn ystyried gwneud rhywbeth tebyg i hynny, ac a oes gennych unrhyw gyhoeddiadau ar y gweill i sicrhau ein bod yn hollol barod dros fisoedd y gaeaf, yn amlwg, wrth i'r nosweithiau oeri? Diolch.
English: So, we've already invested a large sum of money in our homelessness provision, and it's very differently structured to that in England. So, we've already worked with faith groups, community groups, voluntary sector groups, charities in the - . You know, everyone has worked to pull together in a collaborative fashion in Wales so that we've been able to house a very, very large number of people over the course of the pandemic, and those include people who are presenting every day as homelessness as their circumstances change and so on. So, we've absolutely worked with faith groups, alongside a very large range of others, in that collaboration. I'm very proud of the collaborative way that Wales has worked, and we are absolutely determined that not only will people not be forced back on to the streets if they've already been housed, but that we continue to support people who are becoming homeless as a result of the circumstances that they face in this awful crisis.
Welsh: Rydym eisoes wedi buddsoddi cryn dipyn o arian yn ein darpariaeth digartrefedd, ac mae hynny wedi'i strwythuro'n wahanol iawn i'r hyn a geir yn Lloegr. Felly, rydym eisoes wedi gweithio gyda grwpiau ffydd, grwpiau cymunedol, grwpiau'r sector gwirfoddol, elusennau yn y - . Wyddoch chi, mae pawb wedi gweithio i ddod at ei gilydd mewn dull cydweithredol yng Nghymru fel ein bod wedi gallu rhoi to uwch eu pennau i nifer fawr iawn o bobl yn ystod y pandemig, ac mae hynny'n cynnwys pobl sy'n dod yn ddigartref bob dydd wrth i'w hamgylchiadau newid ac ati. Felly, yn sicr, rydym wedi gweithio'n gydweithredol gyda grwpiau ffydd, ac ochr yn ochr ag ystod fawr iawn o bobl eraill. Rwy'n falch iawn o'r ffordd gydweithredol y mae Cymru wedi gweithio, ac rydym yn gwbl benderfynol nid yn unig na fydd pobl yn cael eu gorfodi yn ôl ar y strydoedd os ydynt eisoes wedi cael to uwch eu pennau, ond ein bod yn parhau i gefnogi pobl sy'n dod yn ddigartref o ganlyniad i'r amgylchiadau y maent yn eu hwynebu yn yr argyfwng ofnadwy hwn.
English: The pandemic has placed additional financial pressure on local authorities arising from new responsibilities, additional costs and loss of income. We are providing up to £0.5 billion of funding to support local authorities, and are continuing to work closely with the WLGA and local government to assess and respond to the impact.
Welsh: Mae'r pandemig wedi rhoi pwysau ariannol ychwanegol ar awdurdodau lleol yn sgil cyfrifoldebau newydd, costau ychwanegol a cholli incwm. Rydym yn darparu hyd at £0.5 biliwn o gyllid i gefnogi awdurdodau lleol, ac rydym yn parhau i weithio'n agos gyda CLlLC a llywodraeth leol i asesu ac ymateb i'r effaith.
English: Thank you, Minister. As Audit Wales point out in their recent report, Wales's councils will struggle financially, despite nearly £0.5 billion in additional funding from the Welsh Government, and, while everyone looks to central Governments for action on tackling the pandemic, it's local government that are implementing the measures and keeping our schools open. Minister, what discussions has the Welsh Government held with the UK Government regarding additional resources to tackle the pandemic, so that we don't see cuts to vital local services, such as day care or library services, next year? Thank you.
Welsh: Diolch, Weinidog. Fel y nododd Archwilio Cymru yn eu hadroddiad diweddar, bydd cynghorau Cymru yn ei chael hi'n anodd yn ariannol, er gwaethaf bron i £0.5 biliwn mewn cyllid ychwanegol gan Lywodraeth Cymru, ac er bod pawb yn disgwyl camau gan Lywodraethau canolog i fynd i'r afael â'r pandemig, llywodraeth leol sy'n rhoi'r mesurau ar waith ac yn cadw ein hysgolion ar agor. Weinidog, pa drafodaethau y mae Llywodraeth Cymru wedi'u cael gyda Llywodraeth y DU ynghylch adnoddau ychwanegol i fynd i'r afael â'r pandemig, fel nad ydym yn gweld toriadau i wasanaethau lleol hanfodol, megis gofal dydd neu wasanaethau llyfrgell, y flwyddyn nesaf? Diolch.
English: My colleague Rebecca Evans has had a series of discussions with Treasury and other officials at UK Government level, obviously emphasising the need for as much certainty as is humanly possible in the budgets going forward. This has not been helped by various announcements from the UK Government about changing the normal rota, if you like, of budget announcements and so on. But she's been working very hard on that. In the meantime, we have worked very closely with local government across the piece to ensure that we understand exactly where they are in terms of both cash flow and additional demands on their resource, and I'm very pleased to say that, through the local government hardship fund, which has been made available through our COVID-19 fund more generally in the Government, we've been able to meet all of those demands and work in harmony with local authorities to understand the pressures going forward.
Welsh: Mae fy nghyd-Aelod Rebecca Evans wedi cael cyfres o drafodaethau gyda'r Trysorlys a swyddogion eraill ar lefel Llywodraeth y DU, gan bwysleisio'r angen wrth gwrs am gymaint o sicrwydd â phosibl yn y cyllidebau yn y dyfodol. Nid yw'r sefyllfa wedi'i gwella o ganlyniad i'r amryw gyhoeddiadau gan Lywodraeth y DU ynghylch newid rota arferol, fel petai, y cyhoeddiadau cyllidebol ac ati. Ond mae hi wedi bod yn gweithio'n galed iawn ar hynny. Yn y cyfamser, rydym wedi gweithio'n agos iawn gyda llywodraeth leol yn gyffredinol i sicrhau ein bod yn deall beth yn union yw eu sefyllfa o ran llif arian a galwadau ychwanegol ar eu hadnoddau, ac rwy'n falch iawn o ddweud, drwy gronfa galedi llywodraeth leol, sydd ar gael drwy ein cronfa COVID-19 yn fwy cyffredinol yn y Llywodraeth, rydym wedi gallu ateb yr holl alwadau a gweithio ynghyd ag awdurdodau lleol i ddeall y pwysau wrth symud ymlaen.
English: Minister, I recently spoke with Monmouthshire County Council leader Peter Fox, who told me that the pandemic has understandably had a massive impact on local government resources and they are worried about the medium-term sustainability of statutory services, let alone non-statutory services. Monmouthshire County Council has seen a huge fall-off in funding this year, including business rates, but also from usually dependable sources such as parking charges. As the COVID-19 situation continues to deteriorate, what discussions have you had with Monmouthshire County Council and other local authority leaders regarding resilience over the winter months to reassure them that funding support will be available to them as swiftly as possible so that they in turn are able to support local businesses and local services?
Welsh: Weinidog, siaradais yn ddiweddar ag arweinydd Cyngor Sir Fynwy, Peter Fox, a ddywedodd wrthyf fod y pandemig, yn gwbl ddealladwy, wedi cael effaith enfawr ar adnoddau llywodraeth leol a'u bod yn poeni am gynaliadwyedd gwasanaethau statudol yn y tymor canolig, heb sôn am wasanaethau anstatudol. Mae Cyngor Sir Fynwy wedi gweld cwymp enfawr mewn cyllid eleni, gan gynnwys ardrethi busnes, ond hefyd o ffynonellau sydd fel arfer yn ddibynadwy, fel taliadau parcio. Wrth i sefyllfa COVID-19 barhau i ddirywio, pa drafodaethau rydych wedi'u cael gyda Chyngor Sir Fynwy ac arweinwyr awdurdodau lleol eraill ynghylch cydnerthedd dros fisoedd y gaeaf i dawelu eu meddwl y bydd cymorth ariannol ar gael iddynt cyn gynted â phosibl, fel y gallant hwythau yn eu tro gefnogi busnesau lleol a gwasanaethau lleol?
English: Minister, you've answered basically the very important questions, and I'm very much appreciative of the extra funding the Welsh Government has given to local authorities to ensure they can face the difficult times, because there's a large amount of loss of income as well as the challenging costs that they're incurring. As we see this COVID-19 epidemic continuing into the winter, we're now seeing a situation where previously councils were able to reallocate staff to different jobs, but those staff are going back to their jobs and therefore there's now going to be a demand upon them as they need to deliver those services, plus additional services for COVID-19. Are you confident that the funding from the UK Government will be sufficient to ensure that local authorities are able to ensure that they can deliver all their services and the additional services that the COVID-19 epidemic, which is re-raising its head, will require?
Welsh: Weinidog, rydych wedi ateb y cwestiynau pwysig yn y bôn, ac rwy'n ddiolchgar iawn am y cyllid ychwanegol y mae Llywodraeth Cymru wedi'i roi i awdurdodau lleol er mwyn sicrhau y gallant wynebu'r dyddiau anodd hyn, gan y byddant yn wynebu colled fawr o ran incwm yn ogystal â chostau heriol. Wrth i ni weld epidemig COVID-19 yn parhau i mewn i'r gaeaf, rydym bellach yn gweld sefyllfa lle roedd cynghorau'n arfer gallu ailddyrannu staff i wahanol swyddi, ond mae'r staff hynny'n mynd yn ôl i'w swyddi, ac felly bydd yna alwadau arnynt yn awr gan fod angen iddynt ddarparu'r gwasanaethau hynny ynghyd â gwasanaethau ychwanegol ar gyfer COVID-19. A ydych yn hyderus y bydd y cyllid gan Lywodraeth y DU yn ddigonol i sicrhau bod awdurdodau lleol yn gallu sicrhau y gallant ddarparu eu holl wasanaethau a'r gwasanaethau ychwanegol y bydd eu hangen yn sgil epidemig COVID-19, sy'n codi ei ben unwaith eto?
English: Questions now from the party spokespeople. Conservatives spokesperson, Mark Isherwood.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Mark Isherwood.
English: Diolch, Llywydd. Last week, Audit Wales published two reports regarding local government in Wales. The report on 'Financial Sustainability of Local Government as a Result of the COVID-19 Pandemic' said that, in the first six months of this year, councils in Wales recorded financial costs of £325 million due to the pandemic and, whilst this has been largely offset by the Welsh Government's local government hardship fund, the report cites figures from the Welsh Local Government Association estimating that, by 2022-23, councils will be facing budget pressures of approximately £600 million. The Auditor General for Wales suggested that some councils were better placed than others to deal with the financial impacts of the crisis, where, overall, they hold usable reserves of around £1.1 billion, as in March this year, but this varies widely: Rhondda Cynon Taf, over £119 million in useable reserves, to Conwy, around £14 million, and Blaenau Gwent, around £12 million. How, therefore, do you respond to the report's statement that, whilst the financial support provided by the Welsh Government has largely offset the immediate financial concerns, it may be the case that councils have to increasingly use their reserves should the financial impact continue over future years? And how will you address the inequality in the ability across councils to do this?
Welsh: Diolch, Lywydd. Yr wythnos diwethaf, cyhoeddodd Swyddfa Archwilio Cymru ddau adroddiad ar lywodraeth leol yng Nghymru. Dywedodd yr adroddiad 'Cynaliadwyedd Ariannol Llywodraeth Leol o ganlyniad i'r Pandemig COVID-19' fod cynghorau yng Nghymru, yn ystod chwe mis cyntaf eleni, wedi cofnodi costau ariannol o £325 miliwn oherwydd y pandemig ac er bod cronfa galedi llywodraeth leol Llywodraeth Cymru wedi gwrthbwyso hyn i raddau helaeth, mae'r adroddiad yn nodi ffigurau gan Gymdeithas Llywodraeth Leol Cymru sy'n amcangyfrif y bydd cynghorau'n wynebu pwysau cyllidebol o tua £600 miliwn erbyn 2022-23. Awgrymodd Archwilydd Cyffredinol Cymru fod rhai cynghorau mewn sefyllfa well nag eraill i ymdopi ag effeithiau ariannol yr argyfwng, lle roedd cyfanswm eu cronfeydd wrth gefn y gellid eu defnyddio oddeutu £1.1 biliwn ym mis Mawrth eleni, ond mae hyn yn amrywio'n fawr: Rhondda Cynon Taf, dros £119 miliwn mewn cronfeydd wrth gefn y gellid eu defnyddio, i Gonwy, tua £14 miliwn, a Blaenau Gwent, tua £12 miliwn. Sut, felly, rydych chi'n ymateb i ddatganiad yr adroddiad sy'n dweud, er bod y cymorth ariannol a ddarperir gan Lywodraeth Cymru wedi gwrthbwyso'r pryderon ariannol uniongyrchol i raddau helaeth, efallai y bydd yn rhaid i gynghorau ddefnyddio mwy a mwy ar eu cronfeydd wrth gefn pe bai'r effaith ariannol yn parhau dros y blynyddoedd i ddod? A sut y byddwch yn mynd i'r afael â'r anghydraddoldeb yn y gallu ar draws y cynghorau i wneud hyn?